With kindly welcome, Jenny brings him ben;
A strappan youth; he takes the Mother's eye;
Blythe Jenny sees the visit's no ill taen;
The Father cracks of horses, pleughs and kye.
The Youngster's artless heart o'erflows wi' joy,
But blate and laithfu', scarce can weel behave;
The Mother, wi' a woman's wiles, can spy
What makes the youth sae bashfu' and sae grave;
Weel-pleas'd to think her bairn's respected like the lave.